ရှင်ဓမ္မရက္ခိတ

ရှင်ဓမ္မရက္ခိတ (၁၁၇၇ - ၁၂၅၇) သည် “ကျပင်းဘုန်းတော်ကြီး” ဟု သီပေါမင်းလက်ထက်တွင် ထင်ရှားခဲ့သည့် ကျမ်းပြုဆရာတော် ဖြစ်သည်။ ဘဝ ဆရာတော်ကို ၁၁၇၇ ခုနှစ်၊ ဝါဆိုလဆန်း ၁၅ ရက် စနေနေ့တွင် ဖွားမြင်ခဲ့သည်။ ငယ်မည်မှာ မောင်ရွှေသီး ဖြစ်သည်။ မိဘနှစ်ပါးမှာ ဦးဖိုးလာ - ဒေါ်ဂုံ ဖြစ်သည်။ ငယ်စဉ်ကပင် ကျပင်းရွာ ခင်ကြီးစိုးထံတွင် စာပေသင်ကြား၍ သာမဏေဝတ်ခဲ့သည်။ “ဓမ္မရက္ခိတ” ဟူသည့်ဘွဲ့ဖြင့် ရဟန်းပြုခဲ့သည်။ ရဟန်းပြုပြီးသည့်အခါ ကျပင်းရွာ ခင်ကြီးအောင်နှင့် ခင်ကြီးသစ်တို့ထံတွင် စာပေများ ဆက်လက်သင်ကြားခဲ့သည်။ ကျပင်းရွာရှိ အဘယဂီရိကျောင်းတွင် သီတင်းသုံးသဖြင့် “ကျပင်းဆရာတော်” ဟု တွင်ခဲ့သည်။ သက္ကရာဇာ် ၁၂၅၄ ခုနှစ်တွင် မန္တလေးမြို့ သာသနာပိုင်ဆရာတော်ကြီးက စလင်း၊ ကျပင်း၊ ဆင်ဖြူကျွန်း ၃ မြို့၏ ဂိုဏ်းချုပ်ဆရာတော်အဖြစ် ခန့်အပ်ခဲ့သည်။ ပျံလွန်တော်မူခြင်း ဆရာတော်သည် ၁၂၅၇ ခုနှစ်၊ ဝါတော် ၆၀၊ သက်တော် ၈၀ တွင် ပျံလွန်တော်မူခဲ့သည်။ ပြုစုခဲ့သည့် ကျမ်းများ ဆရာတော်သည် အောက်ပါကျမ်းများကို ပြုစုတော်မူခဲ့သည်။ ၁။ ကျပင်းတရားစာ၊ ၂။ သဒ္ဒါနိသျမူကျယ်၊ ၃။ အဘိဓမ္မတ္ထကျမ်း၊ ၄။ ကမ္မဝိနိစ္ဆယကျမ်း၊ ၅။ ဒွိမဂ္ဂဒီပနီ၊ ၆။ နယဂ္ဂဒီပနီ၊ ၇။ လက္ခဏာဒိသံခိပ်၊ ၈။ သာသနာပြုကျမ်းများ၊ ၉။ ဥပေါသထဝိနိစ္ဆယကျမ်း၊ ၁၀။ သဒ္ဒါဒိဓမ္မသံခိပ်၊ ၁၁။ မဟာနဘာဝနာဩဝါဒ။ ကိုးကား Category:ဗုဒ္ဓဘာသာရဟန်းများ